ai4bharat/Pralekha huggingface dataset:
జల శక్తి మంత్రిత్వ శాఖ
పాఠశాలలు, అంగన్ వాడీ కేంద్రాలకు వందరోజుల్లో మంచినీటి సరఫరా
ప్రధానమంత్రి మార్గదర్శకత్వం, నాయకత్వంలో
ఉధ్యమ తరహా పథకాన్ని ప్రారంభించిన కేంద్ర జలశక్తి మంత్రి
కార్యక్రమాన్ని గరిష్టస్థాయిలో వినియోగించుకోవాలని రాష్ట్రాలకు ప్రధాని సూచన
పాఠశాలలు, అంగన్ వాడీ కేంద్రాలకు కేవలం వంద రోజుల తక్కువ వ్యవధిలో పైపుల ద్వారా మంచినీరు అందించే ప్రత్యేక బృహత్ కార్యక్రమాన్నికేంద్ర జలశక్తి మంత్రి గజేంద్ర సింగ్ షెకావత్ 2020, అక్టోబరు 2న ప్రారంభించారు. దేశవ్యాప్తంగా చిన్నారులకు సురక్షిమైన స్వచ్ఛమైన తాగునీటిని అందించాలన్న గొప్ప సంకల్పంతో కూడిన ప్రధాని నరేంద్ర మోదీ దార్శనిక నాయకత్వంలో కేంద్ర మంత్రి ఈ పథకానికి శ్రీకారం చుట్టారు. దేశవ్యాప్తంగా పాఠశాలలకు, అంగన్ వాడీ కేంద్రాలకు పైపుల ద్వారా శుద్ధమైన నీటిని అందించే కార్యక్రమాన్ని ప్రధాని ఇదివరకే అంటే 2020 సెప్టెంబరు 29న ప్రకటించారు. ఆ రోజున, జలజీవన్ మిషన్  కింద గ్రామ పంచాయతీలకు, పానీ సమితులకు ‘మార్గదర్శిక’ విడుదల సందర్భంగా ప్రధాని ఈ ప్రకటన చేశారు. 2020 అక్టోబరు 2న ఈ కార్యక్రమం ప్రారంభించబోతున్నట్టు అదే రోజున ప్రకటించారు. పాఠశాలలు, అంగన్ వాడీ కేంద్రాలు తదితర ప్రభుత్వ సంస్థలకు పైపుల ద్వారా మంచినీరు కల్పించే ఈ పథకాన్ని గరిష్ట స్థాయిలో వినియోగించుకోవలసిందిగా వివిధ రాష్ట్రాలకు ప్రధాని సూచించారు. నీటి ద్వారా సంక్రమించే వ్యాధులు చిన్న పిల్లలకు సోకే అవకాశం ఎక్కువ కాబట్టి అంగన్ స్కూళ్లకు, అంగన్ వాడీ కేంద్రాలకు, ఆరోగ్య రక్షణ కేంద్రాలకు కుళాయిల ద్వారా మంచినీరు అందించే కార్యక్రమం కోసం జలజీవన్ మిషన్ లో తగిన ఏర్పాటు చేసినట్టు కూడా ప్రధాని చెప్పారు.
ప్రధానమంత్రి ప్రకటన మేరకు జాతీయ జలజీవన్ మిషన్ కార్యక్రమంపై నిర్వాహకులు ఇప్పటికే రాష్ట్రాలను, కేంద్ర పాలిత ప్రాంతాలను సంప్రదించాయి. గ్రామాల్లోని పాఠశాలలకు, అంగన్ వాడీ కేంద్రాలకు, ఇతర ప్రభుత్వ సంస్థలకు స్వచ్ఛమైన నీటిని అందించే అంశంపై తీర్మానాల ఆమోదానికి సాధ్యమైనంత త్వరగా గ్రామ సభలను నిర్వహించనున్నారు. ఈ సదుపాయాలను గ్రామ పంచాయతీలు, పంచాయీతీల సబ్ కమిటీలు,  నిర్వహించవలసి ఉంటుంది. చిన్నారుల ఆరోగ్యానికి, వారి బహుముఖ అభివృద్ధికి దోహదపడేలా వారికి సురక్షిత నీటిని అందించేందుకు ఈ కార్యక్రమ రూపంలో పెద్దఎత్తున కృషి చేయనున్నారు. మహాత్మాగాంధీ 151 జయంతి సందర్భంగా ఇది ‘జాతిపిత’కు అందించే సరైన నివాళిగా పరిగణిస్తున్నారు.
2024వ సంవత్సరానికల్లా గ్రామీణ ప్రాంతాల్లోని ప్రతి ఇంటికీ మంచినీటి ట్యాప్ కనెక్షన్లు కల్పించాలన్న లక్ష్యంతో జలజీవన్ మిషన్  కార్యక్రమాన్ని చేపట్టారు. ఈ కార్యక్రమం కింద, మహిళలపై, చిన్నారులపై ప్రధానంగా దృష్టిని కేంద్రీకరించారు. నీటి ద్వారా సంక్రమించే డయేరియా, విరేచనాలు, కలరా, టైఫాయిడ్ వంటి వ్యాధులు చిన్నపిల్లలకు సోకే అవకాశాలు ఎక్కువ కాబట్టి, వారికి సురక్షిత నీటిని అందించేందుకు ప్రాధాన్యం ఇస్తున్నారు. సురక్షితంకాని నీటి వినియోగం కారణంగా పదేపదే వ్యాధులు సోకడం ఎదిగే పిల్లలకు మంచిది కాదు. భవిష్యత్తులో వారు తీవ్ర అనారోగ్యానికి గురయ్యే అవకాశం ఉంది. గ్రామీణ ప్రాంతాల్లో ఫ్లోరైడ్, ఇతర ఆమ్లాలు, లోహాలతో కలుషితమైన నీటి వనరులతో సమస్య మరింత సంక్లిష్టంగా ఉంటుంది. వారు ఫ్లోరోసిస్ వంటి వ్యాధులకు, మరింత తీవ్ర అస్వస్థతలకు గురికావలసి ఉంటుంది. ఈ పరిస్థితిని నివారించేందుకు పాఠశాలలు, అంగన్ వాడీ కేంద్రాలు, ఆరోగ్య కేంద్రాలు తదితర సంస్థలకు కుళాయిల ద్వారా మంచినీటి సరఫరా ఏర్పాటు కోసం జలజీవన్ మిషన్ లో ఏర్పాటు చేశారు. ఈ సమస్యలన్నింటినీ పరిష్కరించే సామర్థ్యం జలజీవన్ మిషన్ కు ఉంది. ఆయా ప్రాంతాల్లో కలుషితనీటితో అస్వస్థులయ్యే ఆస్కారం ఉన్న వర్గాల ప్రజలకు ఇంటింటికీ పైపుల ద్వారా మంచినీటిని ఒక వరంలా అందించే కార్యక్రమంలో గ్రామ పంచాయతీలు, వాటి ఉప కమిటీలు విరివిగా భాగస్వామ్యం వహించవలసి ఉంటుంది.
నూతన మరియు పునరుత్పాదక శక్తి మంత్రిత్వ శాఖ
11వ వ్యవస్థాపక దినోత్సవాన్ని జరుపుకున్న ఎస్ఇసిఐ
సోలార్ ఎనర్జీ కార్పొరేషన్ ఆఫ్ ఇండియా లిమిటెడ్  11వ వ్యవస్థాపక దినోత్సవ వేడుకలు నేడు జరిగాయి. ఈ కార్యక్రమానికి ముఖ్య అతిథిగా కేంద్ర విద్యుత్, నూతన, పునరుత్పాదక ఇంధన శాఖ మంత్రి శ్రీ ఆర్.కె. సింగ్ ముఖ్య అతిథిగాను, నూతన, పునరుత్పాదిత ఇంధనం, రసాయనాలు, ఫర్టిలైజర్ల శాఖ సహాయ మంత్రి శ్రీ భగవంత్ ఖుబా గౌరవ అతిథిగా హాజరయ్యారు.
ఈ సందర్భంగా మాట్లాడుతూ, అతితక్కువ సమయంలోనే భారత పునరుత్పాదక ఇంధన రంగాన్ని విస్తరించడంలో ఎస్ఇసిఐ పోషించిన పాత్రను శ్రీ ఆర్కె సింగ్ కొనియాడారు. జాతీయ పునరుత్పాదక ఇంధన లక్ష్యాన్ని సాధించే దిశగా ఎస్ఇసిఐ చేసిన అగ్రగామి పనిని ప్రశంసించారు.
11వ వ్యవస్తాపక దినోత్సవేడుకలలో భాగంగా, 1100 మొక్కలను నాటడం, 88 యూనిట్ల రక్తాన్ని దానానికి వీలుకల్పించిన రక్తదాన శిబిరాలు, 21000 ఆహార ప్యాకెట్ల పంపిణీ, దాదాపు 2200మంది పాఠశాల విద్యార్ధులకు గెస్టు లెక్చర్లు, టేబుల్ టెన్నిస్, ఛెస్, కారమ్, ఫుట్బాల్ వంటి ఇన్డోర్ క్రీడా టోర్నమెంట్లు, వివిధ టీం నిర్మాణ కార్యక్రమాలు సహా పలు కార్యక్రమాలను నిర్వహించారు.
ఆర్ధిక వ్యవహారాల మంత్రివర్గ సంఘం
రాజ్ కోట్-కనాలూస్ రైలు మార్గం డబ్లింగ్ కు ఆమోదం తెలిపిన మంత్రి మండలి
ఈ ప్రాజెక్టు కు మొత్తం అంచనా వ్యయం 1,080.58 కోట్ల రూపాయలు ఉండవచ్చు; దీని వ్యయం 1,168.13 కోట్ల రూపాయల కు పెరగవచ్చు
ఈ రైలు డబ్లింగ్ తాలూకు మొత్తం పొడవు 111.20 కిలో మీటర్లు
ఈ సెక్షన్ డబ్లింగ్ తో దీని సామర్థ్యం పెరగనుంది. అంతేకాకుండా, వ్యవస్థ లోకి మరిన్ని రైళ్ళ రాకపోకల కు అవకాశం ఏర్పడుతుంది. రాజ్ కోట్ నుంచి కనాలూస్ వరకు ప్రతిపాదించిన డబ్లింగ్ పని సౌరాష్ట్ర ప్రాంతం సర్వతోముఖ అభివృద్ధి కి బాట ను పరుస్తుంది
రాజ్ కోట్- కనాలూస్ రైలు మార్గం డబ్లింగ్ కు గౌరవనీయ ప్రధాన మంత్రి శ్రీ నరేంద్ర మోదీ అధ్యక్షతన ఆర్థిక వ్యవహారాల పై ఏర్పాటైన మంత్రివర్గ సంఘం ఆమోదం తెలిపింది. ఈ ప్రాజెక్టు మొత్తం అంచనా వ్యయం 1,080.58 కోట్ల రూపాయలు గా ఉండవచ్చు. అంతేకాకుండా, దీని మొత్తం వ్యయం 1,168.13 కోట్ల రూపాయల కు పెరిగే ఆస్కారం ఉంది. ఈ మార్గం డబ్లింగ్ మొత్తం 111.20 కి.మీ పొడవు తో ఉంటుంది. నాలుగు సంవత్సరాల లోపల ఈ ప్రాజెక్టు ను పూర్తి చేయడం జరుగుతుంది.
ఈ సెక్షను లో ప్రస్తుతం జరుగుతున్న సరకుల రవాణా లో ఆహార ధాన్యాలు, ఎరువులు, సిమెంటు, బొగ్గు, ఇంకా పిఒఎల్ ఉన్నాయి. ఈ సరకుల ను ఈ ప్రాజెక్టు మార్గాన్ని ఆనుకొని ఉన్న పరిశ్రమల నుంచి తీసుకొని వెళ్ళడం జరుగుతుంది. రిలయన్స్ పెట్రోలియమ్, ఎస్సార్ ఆయిల్, టాటా కెమికల్ వంటి పెద్ద పరిశ్రమల నుంచి భవిష్యత్తు లో గణనీయమైన స్థాయి లో సరకుల చేరవేత కు అవకాశం ఏర్పడుతుందని భావిస్తున్నారు. రాజ్ కోట్- కనాలూస్ మధ్య ఒకే మార్గం తో కూడిన బ్రాడ్ గేజ్ సెక్షన్ లో సామర్ధ్యాని కి మించి రాకపోకలు జరిగాయి. దీనికి కార్యకలాపాల లో ఒత్తిడి ని తగ్గించడం కోసం ఒక సమాంతర బిజి లైను ను అదనం గా సమకూర్చవలసిన అవసరం ఉంది. ఈ సెక్షన్ లో ప్రయాణికుల రైళ్ళు /మెయిల్ ఎక్స్ ప్రెస్ ట్రైన్ లు 30 జతలు రాకపోకలు జరుపుతున్నాయి. ఈ మార్గం లో డబ్లింగ్ అనంతరం ప్రయాణికుల కు రాకపోకల తో పాటుగా, సరకు రవాణా తాలూకు ఒత్తిడి చెప్పుకోదగిన స్థాయి లో సడలిపోతుంది. ఈ సెక్షన్ లో రెండు మార్గాల ను అందుబాటులోకి తీసుకు వచ్చిన అనంతరం వ్యవస్థ లోకి మరిన్ని రైళ్ళ రాకపోక లను మొదలు పెట్టవచ్చును. రాజ్ కోట్ నుంచి కనాలూస్ వరకు రైలు మార్గాన్ని డబ్లింగ్ చేసినందువల్ల అది సౌరాష్ట్ర ప్రాంతం సర్వతోముఖ అభివృద్ధి కి దారి తీయగలుగుతుంది.
ప్రధాన మంత్రి కార్యాలయం
ఆస్కార్ ను గెలుచుకొన్నందుకు ‘ది ఎలిఫెంట్ విస్పరర్స్’ యొక్క పూర్తి జట్టు కు అభినందనలను తెలిపిన ప్రధాన మంత్రి
‘బెస్ట్ డాక్యుమెంటరీ శార్ట్ ఫిల్మ్’ విభాగం లో ఆస్కార్ ను గెలుచుకొన్నందుకు డాక్యుమెంటరీ ఫిల్మ్ మేకర్ కార్తికి గొన్ సాల్ వెస్ గారి కి, చలనచిత్ర నిర్మాత గుణీత్ మోంగా గారి కి మరియు ‘ది ఎలిఫెంట్ విస్పరర్స్’ డాక్యుమెంటరీ కి పని చేసిన పూర్తి జట్టు కు ప్రధాన మంత్రి శ్రీ నరేంద్ర మోదీ అభినందనల ను తెలియ జేశారు.
అకాడమీ ట్వీట్ కు ప్రధాన మంత్రి ప్రతిస్పందిస్తూ -
‘‘@EarthSpectrum కు, @guneetm గారికి మరియు ‘ద ఎలిఫెంట్ విస్పరర్స్’ కు పని చేసిన పూర్తి జట్టు కు ఈ గౌరవానికి గాను ఇవే అభినందన లు. నిలకడతనం కలిగినటువంటి అభివృద్ధి తో పాటు ప్రకృతి తో సద్భావన ను కలిగివుంటూ మనుగడ ను సాగించడాని కి ఎంతటి ప్రాముఖ్యం ఉందన్న విషయాన్ని వారి డాక్యుమెంటరీ అపురూపం గా కళ్ళకు కడుతోంది. #Oscars’’ అని ఒక ట్వీట్ లో పేర్కొన్నారు.
కార్మిక, ఉపాధికల్పన మంత్రిత్వ శాఖ
ప్రధాన మంత్రి శ్రీ నరేంద్ర మోదీ నేతృత్వంలో భారతదేశం తన కార్మిక శక్తికి సామాజిక భద్రతతో పాటు తగిన యోగ్యమైన పనిని అందించాలనే నిబద్ధతతో అమృత్కాల్ వైపు పయనిస్తోంది అన్న శ్రీ భూపేందర్ యాదవ్.
జెనీవాలో 2023 జూన్ 13న జరిగిన 111వ అంతర్జాతీయ కార్మిక సదస్సులో కేంద్ర కార్మిక, ఉపాధి, పర్యావరణ, అటవీ, వాతావరణ మార్పుల శాఖ మంత్రి శ్రీ భూపేందర్ యాదవ్ ప్లీనరీ సెషన్లో ప్రసంగించారు. ప్రధాన మంత్రి శ్రీ నరేంద్ర మోదీ నాయకత్వంలో భారతదేశం తన శ్రామిక శక్తికి సామాజిక భద్రత, మంచి పనిని అందించాలనే నిబద్ధతతో అమృత్కాల్ దిశగా పయనిస్తోందని ఆయన అన్నారు.
భారతదేశం తన జి20 ప్రెసిడెన్సీ ద్వారా దేశాల మధ్య నైపుణ్యాల అంతరాలను మ్యాప్ చేయడానికి, నైపుణ్యాలు, అర్హతలను సమన్వయం చేయడం, పరస్పర సహకారం అందించే లక్ష్యం పెట్టుకుందని శ్రీ యాదవ్ చెప్పారు.
గిగ్, ప్లాట్ఫారమ్ కార్మికులతో సహా అందరికీ సార్వత్రిక, సమగ్రమైన సామాజిక భద్రతా కవరేజీని అందించడానికి స్థిరమైన ఫైనాన్సింగ్ మెకానిజమ్ల కోసం మార్గాలను కనుగొనడానికి ప్రపంచంతో కలిసి పనిచేయాలని భారతదేశం లక్ష్యంగా పెట్టుకుందని మంత్రి చెప్పారు.
ఇంటర్నేషనల్ లేబర్ కాన్ఫరెన్స్ సందర్భంగా శ్రీ యాదవ్ ఐఎల్ఓ డీజీ గిల్బర్ట్ హౌంగ్బోను కూడా కలిశారు. గ్లోబల్ స్కిల్ గ్యాప్స్, గిగ్ అండ్ ప్లాట్ఫారమ్ ఎకానమీ, సోషల్ ప్రొటెక్షన్, సస్టైనబుల్ ఫైనాన్సింగ్ ఫర్ సోషల్ సెక్యూరిటీకి సంబంధించిన ఈడబ్ల్యూజి ప్రాధాన్యతా ప్రాంతాల గురించి భారతదేశం జి 20 ప్రెసిడెన్సీలో చర్చించారు.
జెనీవాలో శ్రీ యాదవ్ అరియానా పార్క్లోని మహాత్మా గాంధీ విగ్రహానికి నివాళులర్పించారు.
(Visitor Counter : 68
ఆరోగ్య, కుటుంబ సంక్షేమ మంత్రిత్వ శాఖ
170.21 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 55.78 లక్షలకుపైగా డోసులు నిర్వహణ
ప్రస్తుత రికవరీ రేటు 96.46%
గత 24 గంటల్లో నమోదయిన కొత్త కేసులు 67,597
దేశవ్యాప్త క్రియాశీల కేసుల సంఖ్య 9,94,891
వారపు పాజిటివిటీ రేటు 8.30%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 55.78 లక్షలకు పైగా  డోసులతో కలిపి, 170.21 కోట్ల  డోసులను టీకా కార్యక్రమం అధిగమించింది. 1,89,63,092 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,03,98,100
|
|
రెండో డోసు
|
|
99,07,584
|
|
ముందు జాగ్రత్త డోసు
|
|
37,00,573
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,02,343
|
|
రెండో డోసు
|
|
1,73,29,337
|
|
ముందు జాగ్రత్త డోసు
|
|
48,84,424
|
|
15-18 ఏళ్ల వారు
|
|
మొదటి డోసు
|
|
4,99,87,314
|
|
రెండో డోసు
|
|
75,90,456
|
|
18-44 ఏళ్ల వారు
|
|
మొదటి డోసు
|
|
54,55,09,057
|
|
రెండో డోసు
|
|
41,79,67,945
|
|
45-59 ఏళ్ల వారు
|
|
మొదటి డోసు
|
|
20,11,27,430
|
|
రెండో డోసు
|
|
17,44,55,783
|
|
60 ఏళ్లు పైబడినవారు
|
|
మొదటి డోసు
|
|
12,54,87,208
|
|
రెండో డోసు
|
|
10,86,83,344
|
|
ముందు జాగ్రత్త డోసు
|
|
67,41,717
|
|
ముందు జాగ్రత్త డోసులు
|
|
1,53,26,714
|
|
మొత్తం డోసులు
|
|
1,70,21,72,615
గత 24 గంటల్లో 1,80,456 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  4,08,40,658 కు పెరిగింది.
దేశవ్యాప్త రికవరీ రేటు 96.46 శాతానికి చేరింది.
గత 24 గంటల్లో 67,597 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 9,94,891. ఇది మొత్తం కేసుల్లో 2.35 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 13,46,534 పరీక్షలు చేశారు. దేశవ్యాప్తంగా ఇప్పటివరకు 74.29 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 8.30 శాతంగా ఉంది. రోజువారీ పాజిటివిటీ రేటు 5.02 శాతంగా నమోదైంది.
ప్రధాన మంత్రి కార్యాలయం
ప్రముఖ రచయిత్రి.. ఒడిషా ముఖ్యమంత్రి సోదరి శ్రీమతి గీతా మెహతా మృతిపై ప్రధానమంత్రి సంతాపం
ప్రముఖ రచయిత్రి, ఒడిషా ముఖ్యమంత్రి నవీన్ పట్నాయక్ సోదరి శ్రీమతి గీతా మెహతా కన్నుమూతపై ప్రధానమంత్రి శ్రీ నరేంద్ర మోదీ సంతాపం తెలిపారు.
ఈ మేరకు ‘ఎక్స్’ పోస్ట్ ద్వారా పంపిన సందేశంలో:
“ప్రముఖ రచయిత్రి శ్రీమతి గీతా మెహతా మృతి నన్నెంతో బాధించింది. ఆమె బహుముఖ వ్యక్తిత్వం, మేధాసంపత్తి, రచన-సినిమా నిర్మాణంపై అభిరుచి జగద్విదితం. ఆమె ప్రకృతి పరిరక్షణ, జల సంరక్షణపైనా ఆమె ఎంతో శ్రద్ధ చూపేవారు. ఈ విషాద సమయంలో @నవీన్_ఒడిషా గారు, వారి కుటుంబానికి ఆ దైవం మనోస్థైర్యం ఇవ్వాలని ప్రార్థిస్తున్నాను.. ఓం శాంతి” అని ప్రధానమంత్రి పేర్కొన్నారు.
ప్రధాన మంత్రి కార్యాలయం
ఎస్ టి సంగమం అతిథుల కు సాదర స్వాగతం పలికినందుకుబాదల్ పారా ప్రజల ను ప్రశంసించిన ప్రధాన మంత్రి
సౌరాష్ట్ర తమిళ సంగమం  అతిథుల ను కుటుంబ సమేతం గా స్వాగతించినందుకు సోమనాథ్ లోని బాదల్ పారా గ్రామ ప్రజల ను ప్రధాన మంత్రి శ్రీ నరేంద్ర మోదీ ప్రశంసించారు.
ఎస్ టి సంగమం ట్వీట్ కు ప్రధాన మంత్రి సమాధానాన్ని ఇస్తూ,
‘‘హృద్యమైన దృశ్యం. బాదల్ పారా ప్రజల కు అభినందనలు’’ అని ఒక ట్వీట్ లో పేర్కొన్నారు.
ప్రధాన మంత్రి కార్యాలయం
ఈద్-ఉల్-ఫితర్ సందర్భంగా ప్రజలకు శుభాకాంక్షలు తెలియజేసిన - ప్రధానమంత్రి
ఈద్-ఉల్-ఫితర్ శుభ సందర్భంగా ప్రధానమంత్రి శ్రీ నరేంద్ర మోదీ ప్రజలకు శుభాకాంక్షలు తెలియజేశారు.
ఈ మేరకు ప్రధానమంత్రి సామాజిక మాధ్యమం ద్వారా ట్వీట్ చేస్తూ,
"ఈద్-ఉల్-ఫితర్ శుభాకాంక్షలు. ఈ శుభ సందర్భం మన సమాజంలో ఐక్యత, సోదర భావాన్ని పెంపొందించాలని కోరుకుందాం. ప్రతి ఒక్కరూ మంచి ఆరోగ్యం, శ్రేయస్సుతో ఆశీర్వదించబడాలి.”, అని ఆకాంక్షించారు.
(
ప్రధాన మంత్రి కార్యాలయం
ప్రపంచ యువజన విలువిద్యా క్రీడోత్సవాల్లో పలు పతకాలను సాధించిన భారతీయ బృందానికి ప్రధాని అభినందనలు
రోక్లాలో నిర్వహించిన ప్రపంచ యువజన విలువిద్యా క్రీడాపోటీల్లో భారతదేశ క్రీడాకారులు తమ ప్రతిభను చాటారు. 8 బంగారు పతకాలతో కలుపుకొని మొత్తం 15 పతకాలను సాధించారు. భారతీయ విలువిద్య క్రీడాకారుల బృందాన్ని అభినందిస్తూ ప్రధాని శ్రీ నరేంద్ర మోదీ ట్వీట్ చేశారు. ఎనిమిది బంగారు పతకాలతో కలుపుకొని మొత్తం 15 పతకాలను సాధించిన భారతీయ విలువిద్యా క్రీడాకారుల బృందానికి అభినందనలు తెలియజేస్తున్నానని అన్నారు. వారు ముందు ముందు మరిన్ని విజయాలు సాధించాలని ఆకాంక్షిస్తూ శుభాకాంక్షలు తెలిపారు. మీరు సాధించిన విజయం అనేక మంది ఔత్సాహిక క్రీడాకారులకు స్ఫూర్తిని అందిస్తుందని ప్రధాని శ్రీ నరేంద్ర మోదీ తన ట్వీట్ లో తెలిపారు.
మంత్రిమండలి
ఉక్కు తయారీ కి ఉపయోగించే కోకింగ్ కోల్ కు సంబంధించి పరస్పర సహకారం కోసం భారతదేశాని కి, రష్యన్ ఫెడరేశన్ కు మధ్య అవగాహనపూర్వక ఒప్పంద పత్రాని కి  ఆమోదం తెలిపిన మంత్రివర్గం
ఉక్కు తయారీ కి ఉపయోగించే కోకింగ్ కోల్ కు సంబంధించి పరస్పర సహకారం అనే అంశం పై భారత గణతంత్రాని కి చెందిన ఉక్కు మంత్రిత్వ శాఖ కు, రష్యన్ ఫెడరేశన్ కు చెందిన శక్తి మంత్రిత్వ శాఖ కు మధ్య అవగాహనపూర్వక ఒప్పంద పత్రాని కి  ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదాన్ని తెలిపింది.
ప్రయోజనాలు:
ఈ ఎమ్ఒయు తో యావత్తు ఉక్కు రంగాని కి ఇన్ పుట్ కాస్ట్ తగ్గి, ప్రయోజనం కలుగనుంది. దీని తో దేశం లో ఉక్కు ఉత్పాదక వ్యయం దిగివస్తుంది; అంతేకాదు, సమానమైన అవకాశాల కు, ఈ పరిశ్రమ లో అన్ని వర్గాల ను కలుపుకొని పోయేందుకు ప్రోత్సాహం కూడా లభించనుంది.
భారతదేశాని కి, రష్యా కు మధ్య కోకింగ్ కోల్ రంగం లో సహకారాని కి గాను ఈ ఎమ్ఒయు ఒక సంస్థాగత వ్యవస్థ ను ఏర్పాటు చేయగలుగుతుంది.
ఈ అవగాహనపూర్వక ఒప్పందం  ఉద్దేశాల లో ఉక్కు రంగం లో భారత ప్రభుత్వాని కి, రష్యా ప్రభుత్వాని కి మధ్య గల సహకారాన్ని పటిష్ట పరచడం అనేది ఒక ఉద్దేశం గా ఉంది. సహకారాన్ని పెంచాలనే కార్యక్రమాలు కోకింగ్ కోల్ తాలూకు వనరుల ను వివిధీకరించాలనే ధ్యేయం తో కూడినవి.
ప్రధాన మంత్రి కార్యాలయం
బస్తీలో డిజిటల్ గ్రంథాలయ ఏర్పాటుపై ప్రధాని ప్రశంస
ఉత్తరప్రదేశ్లోని బస్తీ జిల్లాలో డిజిటల్ లైబ్రరీ ఏర్పాటును ప్రధానమంత్రి శ్రీ నరేంద్ర మోదీ ప్రశంసించారు. పోటీ పరీక్షలకు హాజరయ్యే అభ్యర్థులకు దీనివల్ల ఎనలేని ప్రయోజనం ఉంటుందని ఆయన అన్నారు.
దీనిపై బస్తీ పార్లమెంటు సభ్యుడు శ్రీ హరీష్ ద్వివేది ట్వీట్కు స్పందిస్తూ పంపిన సందేశంలో:
“ఇదొక గొప్ప ప్రయత్నం! వివిధ పోటీ పరీక్షలకు హాజరయ్యే అభ్యర్థులకు బస్తీ జిల్లా కేంద్రంలో ఏర్పాటైన ఈ డిజిటల్ గ్రంథాలయం ఎంతగానో ఉపకరిస్తుంది” అని ప్రధానమంత్రి పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
ఆరోగ్య పరిశోధన రంగం లో భారతదేశాని కి, మయన్మార్ కు మధ్య ఎమ్ఒయు కు ఆమోదం తెలిపిన మంత్రిమండలి
భారతదేశాని కి చెందిన ఇండియన్ కౌన్సిల్ ఆఫ్ మెడికల్ రిసర్చ్ , మయన్మార్ కు చెందిన ఆరోగ్యం, క్రీడల మంత్రిత్వ శాఖ, వైద్య పరిశోధన విభాగం  లు న్యూ ఢిల్లీ లో 2020 ఫిబ్రవరి లో సంతకాలు చేసిన ఒక అవగాహన పూర్వక ఒప్పంద పత్రం  తాలూకు వివరాల ను ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం దృష్టి కి తీసుకు రావడమైంది.
(పరస్పరం పరిశోధన కు ఉద్దేశించిన అంశాల లో ఆరోగ్య పరిశోధన తాలూకు బంధాన్ని పటిష్ట పరచాలన్నది ఈ ఎమ్ఒయు ఉద్దేశ్యం గా ఉంది. దీని తాలూకు ప్రధాన ఉద్దేశ్యాలు ఏవేవంటే:
ఎ) అంటురోగాల నివారణ ;
బి) వైరల్ ఇన్ఫెక్శన్ లు, సరికొత్త గా ఉత్పన్నం అయ్యే ఇన్ఫెక్శన్ లకు సంబంధించి ఒక నెట్ వర్క్ ప్లాట్ ఫార్మ్ ను అభివృద్ధి పరచడం;
సి) పరిశోధన విధి విధానాల నిర్వహణ, వైద్యశాల స్థాయి పరీక్ష లు, నైతిక నియమావళి వగైరా అంశాల లో శిక్షణ/ సామర్ధ్యాల పెంపుదల.
డి) నియంత్రణ సంబంధిత యంత్రాంగాల మధ్య సామరస్యాన్ని కల్పించడం.
వర్క్ శాప్ లు/ సమావేశాలు, పరిశోధన సంబంధిత ప్రాజెక్టుల కు నిధుల ను సమకూర్చే అంశం అప్పటికి అందుబాటు లో ఉన్న నిధుల ను బట్టి ఎప్పటికి అప్పుడు నిర్ణయించడం జరుగుతుంది. ప్రతి ఒక్క సంస్థ నుంచి ప్రతినిధుల ను తీసుకొని రెండు పక్షాలు ఒక సంయుక్త కార్యాచరణ సమూహాన్ని  ఏర్పాటు చేయవలసి ఉంటుంది. జెడబ్ల్యుజి సమావేశాలను ఒకసారి భారతదేశం లోను, మరొకసారి మయన్మార్ లోను నిర్వహించవలసి ఉంటుంది. వీజ ప్రవేశం, బస, ఆరోగ్య బీమా, జెడబ్ల్యుజి సభ్యుల స్థానిక రవాణా సహా ప్రయాణానికి సంబంధించినటువంటి వ్యయాల ను వారి ని పంపించే దేశం భరించవలసి ఉంటుంది. కాగా, జెడబ్ల్యుజి సమావేశాల కు అయ్యే నిర్వహణ వ్యయాల ను ఆతిథేయి దేశం తానే భరించాలి.
ప్రధాన మంత్రి కార్యాలయం
వారాణసీ లో బడి పిల్లల తో మాట్లాడిన ప్రధాన మంత్రి; అభివృద్ధి పనుల పరిశీలన
ప్రధాన మంత్రి శ్రీ నరేంద్ర మోదీ తన నియోజకవర్గమైన వారాణసీ లో బడి పిల్లల తో సమావేశమై, సుమారు తొంభై నిమిషాల పాటు వారి తో ఉన్నారు.
నరూర్ గ్రామం లోని ఒక ప్రాథమిక పాఠశాల కు ఆయన విచ్చేసినప్పుడు బడి పిల్లలు ఉత్సాహం గా ఆయన కు ఆహ్వానం పలికారు. ప్రధాన మంత్రి కూడా విశ్వకర్మ జయంతి సందర్భంగా చిన్నారుల కు శుభాకాంక్షలు తెలియజేసి, రక రకాల నైపుణ్యాలను నేర్చుకోవడం ముఖ్యమని సూచించారు.
విద్యార్థులు గా ప్రశ్నలు అడగడం కీలకమైన విషయమని ప్రధాన మంత్రి అన్నారు. ప్రశ్నలు వేయడానికి ఎన్నడూ భయపడ వద్దని విద్యార్థుల తో ఆయన చెప్పారు. ప్రశ్నించడం నేర్చుకోవడం లో ఒక కీలకమైన అంశమని ఆయన స్పష్టం చేశారు.
లాభాపేక్ష లేనటువంటి ‘‘రూమ్ టు రీడ్’’ సంస్థ చేయూత ను అందిస్తున్న విద్యార్థుల తో ప్రధాన మంత్రి చాలా సేపు గడిపారు.
ఆ తరువాత, డిఎల్డబ్ల్యు వారాణసీ లో పేదలు మరియు అనాదరణకు గురైన వర్గాల వారి పిల్లల తో ప్రధాన మంత్రి భేటీ అయ్యారు. ఈ విద్యార్థులు కాశీ విద్యాపీఠ్ నుండి సహాయాన్ని అందుకొంటున్నారు. శ్రద్ధ తో విద్య ను అభ్యసిస్తూ, మరి అలాగే ఆటల లో సైతం మక్కువను కలిగివుండండంటూ వారికి ఆయన ఉద్బోధించారు.
సాయంత్రం పూట ప్రధాన మంత్రి వారాణసీ వీధుల గుండా ప్రయాణిస్తూ, నగరం లో అభివృద్ధి పనులు కొనసాగుతున్న తీరు ను పరిశీలించారు. పూజలు చేయడానికని కొద్ది నిమిషాల సేపు కాశీ విశ్వనాథ దేవాలయాన్ని ఆయన సందర్శించారు. మండువాడీహ్ రైల్వే స్టేషన్ ను కూడా ఆయన ఆకస్మికం గా సందర్శించారు.
(
పెట్రోలియం- సహజ వాయువుల మంత్రిత్వ శాఖ
పెట్రోల్.. డీజిల్పై 25 రాష్ట్రాలు/యూటీలలో వ్యాట్ తగ్గింపు
దేశంలోని ఇంధన వినియోగదారులకు ఊరటనిస్తూ ఇప్పటిదాకా 25 రాష్ట్రాలు/కేంద్ర పాలిత ప్రాంతాలు పెట్రోల్, డీజిల్పై విలువ జోడింపు పన్ను ను తగ్గించాయి. పెట్రోలుపై రూ.5, డీజిల్పై రూ.10 వంతున సెంట్రల్ ఎక్సైజ్ డ్యూటీని గణనీయంగా తగ్గించాలని 2021 నవంబర్ 3న కేంద్ర ప్రభుత్వం తీసుకున్న నిర్ణయం ప్రకారం ప్రభుత్వాలు ఈ చర్యను చేపట్టాయి. తన నిర్ణయానికి అనుగుణంగా రాష్ట్రాలు కూడా వినియోగదారులకు ఉపశమనం కలిగించడం కోసం ఇదేవిధంగా వ్యాట్ను తగ్గించాలని కేంద్రం కోరింది.
కాగా... కొన్ని రాష్ట్రాలు/కేంద్ర పాలిత ప్రాంతాలు మాత్రం పెట్రోల్, డీజిల్పై వ్యాట్లో ఎలాంటి తగ్గింపును ప్రకటించలేదు. ఈ జాబితాలో- మహారాష్ట్ర, ‘ఎన్సిటి ఢిల్లీ’, పశ్చిమ బెంగాల్, తమిళనాడు, తెలంగాణ, ఆంధ్రప్రదేశ్, కేరళ, జార్ఖండ్, ఛత్తీస్గఢ్, రాజస్థాన్ ఉన్నాయి. ఇక లక్షద్వీప్ కేంద్ర పాలిత ప్రభుత్వం కేరళ రాష్ట్ర వ్యాట్ ప్రకారం పెట్రోలు, డీజిల్ కొనుగోలు చేస్తుంది. ఈ నేపథ్యంలో అక్కడ ప్రస్తుతం పెట్రోల్, డీజిల్పై పన్నులేదు.
వ్యాట్ తగ్గింపు పెట్రోల్ ధర పంజాబ్లో అత్యధికంగా లీటరుకు రూ.16.02 తగ్గింది. కాగా, లద్దాఖ్ కేంద్రపాలిత ప్రాంతంలో రూ.13.43, కర్ణాటకలో రూ.13.35 వంతున తగ్గింది. అండమాన్-నికోబార్లో పెట్రోలు ధర అత్యంత చౌకగా లీటరుకు రూ.82.96 కాగా, అరుణాచల్ ప్రదేశ్లోని ఇటానగర్లో రూ.92.02గా ఉంది. ఇక రాజస్థాన్లోని జైపూర్లో లీటరు రూ.117.45 కాగా, మహారాష్ట్రలోని ముంబైలో రూ.115.85గా ఉంది.
డీజిల్ విషయానికొస్తే- లద్దాఖ్ కేంద్రపాలిత ప్రాంతంలో లీటరుకు వ్యాట్ రూ.19.61 తగ్గింది. అలాగే కర్ణాటకలో రూ.19.49, పుదుచ్చేరిలో రూ.19.08 చొప్పున తగ్గింది. అండమాన్-నికోబార్లో డీజిల్ అత్యంత చౌకగా లీటరు ధర రూ.77.13 ఉండగా, మిజోరాంలోని ఐజ్వాల్లో రూ.79.55గా ఉంది. రాజస్థాన్లోని జైపూర్లో అత్యధికంగా లీటరు ధర రూ.108.39 ఉండగా, ఆంధ్రప్రదేశ్లోని విశాఖపట్నంలో రూ.107.48గా ఉంది.
గృహ నిర్మాణం మరియు పట్టణ వ్యవహారాల మంత్రిత్వ శాఖ
పిఎంఎవై  కింద ఇప్పటివరకు 1.1 కోట్ల ఇళ్ళు ఆమోదించబడ్డాయి
పిఎంఎవై  కింద 1,68,606 కొత్త గృహాల నిర్మాణానికి ఆమోదం
కేంద్ర మంజూరు మరియు పర్యవేక్షణ కమిటీ 52వ సమావేశం జరిగింది
"లబ్ధిదారుల ఇళ్ళు పూర్తి చేయడం మరియు పంపిణీ చేయడంపై దృష్టి పెట్టాలి": దుర్గా శంకర్ మిశ్రా
ప్రధాన్ మంత్రి ఆవాస్ యోజన  ఆధ్వర్యంలోని కేంద్ర మంజూరు మరియు పర్యవేక్షణ కమిటీ  52 వ సమావేశంలో 1,68,606 కొత్త గృహాల నిర్మాణానికి ఆమోదం లభించింది. ఈ సమావేశంలో 14 రాష్ట్రాలు/కేంద్రపాలిత ప్రాంతాల ప్రతినిధులు పాల్గొన్నాయి. ఈ గృహాలను లబ్ధిదారుల లెడ్ కన్స్ట్రక్షన్, భాగస్వామ్యంతో ఇన్ సిటు మురికివాడల పునరాభివృద్ధి ప్రాతిపదికన నిర్మించాలని ప్రతిపాదించారు. స్థలం, స్థలాకృతి, అంతర్ నగర వలసలు, నిలువు వరుసల ప్రాధాన్యతలను మార్చడం వంటి వివిధ సమస్యల కారణంగా ప్రాజెక్ట్ మార్గదర్శకాలు పునర్ నిర్వచించాలని రాష్ట్రాలు తమ ప్రతిపాదనలను ఉంచాయి. 70 లక్షలకు పైగా ఇళ్ల నిర్మాణం వివిధ దశల్లో ఉంది. 41 లక్షల ఇళ్లు ఇప్పటికే పూర్తయ్యాయి.
ఈ సమావేశానికి అధ్యక్షత వహించిన కేంద్ర గృహనిర్మాణ, పట్టణ వ్యవహారాల మంత్రిత్వ శాఖ కార్యదర్శి శ్రీ దుర్గా శంకర్ మిశ్రా, పిఎంఎవై  ప్రాజెక్టులను వేగంగా అమలు చేయడానికి వ్యూహరచన చేయాలని రాష్ట్రాలు/కేంద్రపాలిత ప్రాంతాలకు సూచించారు. "పథకం పురోగతి స్థిరంగా ఉంది. మనం ప్రాథమిక భౌతిక మరియు సామాజిక మౌలిక సదుపాయాలతో ఇళ్ళు పూర్తి చేసే దిశగా పయనించాలి ”అని చెప్పారు. "రాష్ట్రాలు/కేంద్రపాలిత ప్రాంతాలు లబ్ధిదారులకు ఇళ్ళు పూర్తి చేయడం మరియు పంపిణీ చేయడంపై దృష్టి పెట్టాలి. అఫడబుల్ రెంటల్ హౌసింగ్ కాంప్లెక్స్  పథకం అమలు వేగవంతం చేయాలని రాష్ట్రాలు/కేంద్రపాలిత ప్రాంతాలను ఆయన కోరారు.
అగర్తాలా , రాంచీ , లక్నో , ఇండోర్ , రాజ్కోట్  చెన్నై  నగరాల్లోని లైట్ హౌస్ ప్రాజెక్ట్స్ ని మాస్ హౌసింగ్ కోసం దేశవ్యాప్తంగా అమలు చేయవచ్చని ఆయన సూచించారు.
కొవిడ్-19 మహమ్మారి సమయంలో ఇది రెండవ సీఎస్ఎంసీ సమావేశం. 75 వ స్వాతంత్ర దినోత్సవం జరుపుకోనున్న నేపథ్యంలో 2022 నాటికి పట్టణ ప్రాంతంలో అర్హత కలిగిన లబ్ధిదారులందరికీ పక్కా ఇళ్లను అందించడానికి గృహ, పట్టణ వ్యవహారాల మంత్రిత్వ శాఖ కట్టుబడి ఉంది. అందులో భాగంగా పిఎమ్ఎవై  కింద ‘అందరికీ హౌసింగ్’ అనే లక్ష్యంతో నిర్ణీత సమయం లోపు దేశవ్యాప్తంగా ఇళ్ల నిర్మాణం, పంపిణీపై దృష్టి సారించింది.
వ్యవసాయ మంత్రిత్వ శాఖ
పితంపూర్లో ఎం అండ్ ఎం ఫామ్ మెషినరీ ప్లాంట్ను ప్రారంభించిన కేంద్ర వ్యవసాయ మంత్రి
• నేడు ప్రపంచం భారతదేశం పట్ల ఎన్నో ఆశలతో చూస్తోంది - శ్రీ తోమర్
• దేశ సంపూర్ణ అభివృద్ధిలో సాంకేతికత దోహదపడుతోంది – వ్యవసాయ మంత్రి
కేంద్ర వ్యవసాయం, రైతు సంక్షేమ శాఖ మంత్రి శ్రీ నరేంద్ర సింగ్ తోమర్ ఈరోజు మధ్యప్రదేశ్లోని పితాంపూర్లో మహీంద్రా అండ్ మహీంద్రా మొదటి గ్రీన్ఫీల్డ్ ఫార్మ్ మెషినరీ ప్లాంట్ను ప్రారంభించారు. ఈ సందర్భంగా శ్రీ తోమర్ మాట్లాడుతూ ప్రధాన మంత్రి శ్రీ నరేంద్ర మోదీ నాయకత్వంలో భారతదేశం నేడు ప్రపంచం మనవైపు ఆశగా చూసే స్థితికి చేరుకుందని అన్నారు. దేశం పూర్తిగా అభివృద్ధి చెందాలంటే సాంకేతికతను పూర్తిగా అందిపుచ్చుకోవాలని అన్నారు.
నేడు ప్రతిచోటా ప్రజలు ‘మేక్ ఇన్ ఇండియా’ ఉత్పత్తులను కొనియాడుతున్నారని శ్రీ తోమర్ అన్నారు. మనం భారతీయులం అయినందుకు మనకు గర్వకారణం, అయితే మన ఉత్పత్తులు ప్రశంసలు అందుకుంటుంటే దానికి మనం మరింత గర్వించదగిన విషయం అని ఆయన తెలిపారు. మన ప్రధాని పని స్ఫూర్తికి కూడా ఇది అద్దం పడుతుందని శ్రీ తోమర్ అన్నారు. నేడు యాంత్రీకరణ, సాంకేతికత ఎంతో అవసరమన్నారు. దేశం, ప్రపంచ జనాభా నిరంతరం పెరుగుతోంది, వాతావరణ మార్పు సవాలు కూడా మన ముందు ఉంది. మన ఉత్పత్తి-ఉత్పాదకతను పెంచడమే కాకుండా, మానవాళికి అందించే సేవగా దేశీయ, ఇతర దేశాలకు కూడా సరఫరా చేయాలి, దీని కోసం చాలా ఎక్కువ కృషి అవసరం అని కేంద్ర వ్యవసాయ మంత్రి చెప్పారు.
శ్రీ తోమర్ మాట్లాడుతూ, ఒక సమగ్ర దృక్పథంతో ప్రధాన మంత్రి శ్రీ మోదీ పేదల కోసం జన్-ధన్ బ్యాంకు ఖాతాలను తెరిచారని, ఇందులో నేడు రూ. 1.46 లక్షల కోట్లు జమ అయ్యాయని, ఆర్థిక వ్యవస్థకు ఊపునిచ్చిందని అన్నారు. అదేవిధంగా, ప్రధాని మోడీ మరుగుదొడ్లు నిర్మించాలనే ప్రచారాన్ని ప్రారంభించారు, దేశాన్ని ఓడిఎఫ్ రహితంగా ఉండాలన్న సంకల్పం సాకారం అయిందని ఆయన తెలిపారు. కోవిడ్ సంక్షోభం సమయంలో 80 కోట్ల మంది పేదలకు ఉచిత రేషన్ పంపిణీ చేసిన ప్రధాని మోదీ పేద మహిళల ఖాతాల్లో నగదును అందుబాటులో ఉంచారు. దేశ జనాభాలో ఈ సగం మంది అభివృద్ధి చెందకుండా భారతదేశాన్ని అభివృద్ధి చెందిన దేశంగా మార్చాలనే కల నెరవేరదని శ్రీ మోదీ విశ్వసించారు. ప్రధాని మోదీ చేస్తున్న ఈ పనులు చారిత్రాత్మకమైనవి, ఇది చాలా వరకు సానుకూల ప్రభావం చూపుతుంది అని శ్రీ తోమర్ చెప్పారు.
నేడు నాణ్యతను పరీక్షించే ధోరణి పెరుగుతోందని కేంద్ర మంత్రి అన్నారు. దేశంలోనూ, ప్రపంచంలోనూ బ్రాండింగ్, నాణ్యత విశ్వసనీయత పెరుగుతోందని తెలిపారు. వ్యవసాయ పరికరాల దృక్కోణంలో, ఇది మహీంద్రా అండ్ మహీంద్రా చేసిన మొదటి వినూత్న ప్రయోగమని చెప్పారు. ఈ కంపెనీ వ్యవసాయ పరికరాల ఎగుమతి లక్ష్యాన్ని కూడా నిర్దేశించుకుందని, భారతదేశం ప్రపంచ అగ్రగామిగా ఎదగాల్సిన అవసరం నేడు ఉందని శ్రీ తోమర్ అన్నారు. దేశీయ డిమాండ్ను తీర్చడమే కాకుండా ప్రపంచానికి సరఫరా చేయడం ద్వారా, భారతదేశం అభివృద్ధి చెందుతుంది, ప్రపంచ గురువుగా దాని ఖ్యాతిని కూడా వ్యాపింప జేస్తుందని ఆయన తెలిపారు. ఉన్నత చదువులు చదివి విదేశాల్లో మంచి ఉద్యోగం చేసినా ఎంతో మంది యువత భారత్కు వచ్చి వ్యవసాయం వైపు ఆకర్షితులవుతున్నారని సంతోషం వ్యక్తం చేశారు.